  [image: ] 	    [image: ]                       [image: ]                          



MTÜ Partnerid 
Koostööprojekt „Viru LEADER võrgustiku  tugevdamine“                „Inspiratsiooni ja motivatsiooni õppereis Hispaaniasse – Baskimaale 2026“   
11.-17.september 2026.a.                                                                                                    


Giid: Heigo Sahk +372 5551 9736
Grupijuht: Elsa Hundt +372 528 6307

Inspiratsiooni ja motivatsiooni õppereis Baskimaale – paikadesse, kus näeme rahulikku, lõunamaiselt kulgevat elu Biskaia lahe ääres. Kõikjal laiuvad tihedalt puudega kaetud mäed, ajaloolised vaatamisväärsused ja sõbralikud linnakesed. Sellel müstilisel rahvusel on omapärane ja salapärane ajalugu ning eriline kultuur, täiesti iseomane keel –  mis ehk kõige tähtsam – asetsemine maailma gastronoomses tipus, muudavad Baskimaa kohaks, mida peaks iga toidust ning veinist lugu pidav inimene külastama. 

Reisikava:
1. päev 11.09 LEND TALLINN-FRANKFURT-BILBAO
Väljasõit kell 02:30 Aqva parklast 
Kogunemine kell 04:00 Tallinna lennujaama väljuvate lendude saalis Germalo infoleti juures, kus väljastatakse reisijatele vajalikud reisidokumendid.
Lend Tallinn-Frankfurt kell  06:00-07:35 ja Frankfurt-Bilbao kell 11:15-13:15 (kohalikud kellaajad, lennu numbrid LH885, LH1142). Palume kontrollida väljalennu aega vahetult enne reisi. 

Majutus Baskimaal  sarmikas rannikulinnakeses hotellis Zarauz***. https://www.hotelzarauz.com/en Endises kalurikülas saavad kokku mäed, Bizkaya laht, ilusad pikad liivarannad, maaliline sadam, suurepärased restoranid ja arhitektuurilised pärlid. 
Ideaalne keskkond  Baskimaa avastamiseks. Baski eri palgeid kohtab seal igal sammul. Olgu selleks siis baskipärane väändrist hauatähistel, tumepunaste ja roheliste aknaluukide ja rõdupiiretega valgeks krohvitud majad või lihtsalt punane või roheline riietusese ning muidugi sama värvi baretid. Looduslik mitmekesisus Biskaya lahte välja ulatuvate Pürenee mägede ääres ja samas veiniistandused ning põlluväljad Navarra lõunaosas. Kõik see püsib aasta ringi roheline ning suvised temperatuurid on eesti inimestele igati soodsad. 
Õhtusöök hotellis.


2. päev 12.09 NAVARRA PEALINN PAMPLONA 
Hommikusöök. Hommikul külastame ajaloolist Petritegi farmi https://www.petritegi.com/en . Petritegi siidrimaja on saanud oma nime 16. sajandi alguses ehitatud talumaja-pressi järgi. Selle nimi tähendab Petri maja; 500 aastat tagasi andis San Sebastiánist pärit mees nimega Petri De Igeldo (Pedro) käsu ehitada see Gipuzkoale nii iseloomulik hoone, et majutada oma perekonda, põllumajandust ja loomakasvatust ning siidritootmist samas arhitektuuriüksuses. Talumaja ehitati siidripressi ümber, mis asus hoone esimesel korrusel ja võttis enda alla suure osa ruumist.
Külastame S.A.T. Lacturale gruppi, https://www.lacturale.com/es/  mis on esimene integreeritud piima tootja kogu riigis. See ettevõte on saanud 50% kaasrahastatud toetuse Euroopa Regionaalarengu Fondilt ERDF programmist 2014–2020 raames Navarras.

Sõidame Navarra pealinna Pamplonasse, kus igal aastal juulikuus korraldatakse kuulsat härjajooksu ja peetakse San Ferminese fiestat. Pamplona on ka üks põhilisi peatuspaiku kuulsal Santiago palverännuteel, mis kulgeb Prantsusmaalt läbi Püreneede Loode-Hispaanias paiknevasse Santiago de Compostelasse, kuhu on maetud Hispaania patrooni Püha Jaakobuse säilmed. Linnas on uhke vanalinn, imeilusad pargid ja palju restorane, kus kohalikke spetsialiteete maitsta.
Õhtusöök hotellis. 

3. päev 13.09 SAN SEBASTIAN
Hommikusöök. Sõidame San Sebastiani ehk baski keeles Donostiasse, mis asub maaliliselt hobuserauakujulise lahesopi ääres ja on baskide üks tähtsamaid keskusi. Pooleldi naljaga öeldakse isegi, et siin elavad baskiks olemist kõige tähtsamaks pidavad inimesed. Linn ise on kaunis – kõrgete plataanidega pariisilikud bulvarid, elegantne rannapromenaad ümber merekarbikujulise lahesopi koos kaldapealsete kohvikutega. Linnas peetakse San Sebastiani kuulsat filmifestivali ja hoitakse au sees baski gastronoomia traditsioone. Proovime kohalikke pintxosid, hispaaniapäraselt tapas ja eesti keeles suupisted on serveeritud pikkadel baarilettidel ning viivad lihtsalt keele alla.
Õhtusöök hotellis. 

4. päev 14.09 RIOJA VEINID - VITORIA-GASTEIZ
Hommikusöök. Peale pelotamängu ja rahvuslike rammuvõistluste ning köieveo, tuleb muude kultuuri erisuste kõrval rääkida söögist ja joogist. Tõelise gurmaanide maiuspalana näitab baskide köök välja samasugust mitmekesisust nagu ümbritsev loodus ja merigi. Seal on kõike justkui külluses ja liiga palju. Kõike maitsta ei jõua, aga tahaks. Kala tuleb ju sealtsamast merest, mägedes lüpsavad lehmad-lambad juustu, liha tuleb konserveerida sajal erineval moel, alates vorstidest, lõpetades pasteetidega, Rioja veinidele lisandub põhjapoolsetest puuviljaistandustest tulev imeline siider ning mida kõike veel lisaks, magusast rääkimata. Täna tutvume Baskimaa juustuvalmistamise traditsioonidega. Siinsed juustud valmivad tavaliselt lambapiimast ja on imemaitsvad. Rioja on ajalooline ja rahvusvaheliselt Hispaania tuntuim veinivalmistamise piirkond. 
Külastame uhke arhitektuuriga Frank Gehry poolt disainitud Marques de Riscali veinimõisa. https://www.marquesderiscal.com/en Uurime sajanditevanuseid traditsioone ja uue tehnoloogia kasutamise võimalusi veinitootmises. Degusteerime tammise maitsega Tempranillo viinamarjadest valmistatud veine. Peatume Baskimaa pealinnas Vitoria-Gasteizis, mis on on tuntud oma kauni vanalinna ja võimsa keskaegse linnamüüri poolest. Ülikool, kunsti- ja muusikafestivalid annavad linnale erilise aura.
Õhtusöök hotellis. 
 
​5. päev 15.09 BIZKAYA - BILBAO 
Hommikusöök. Suundume külastama Bizkaya transpordisilda (UNESCO), mis on ehitatud 19. sajandi lõpus Bilbao lähistele Nervioni jõe suudmealale Gustav Eiffeli järgija Alberto Palacio poolt. Seejärel jätkame päeva ajaloolise ja mitmekesise arhitektuuriga Bilbao linnas. Kui veel mõnikümmend aastat tagasi võis Bilbaod pidada vaid tööstuse- ja sadamalinnaks, siis peale 1997. aastal avatud ja ameeriklase Frank O. Gehry projekti järgi ehitatud ulmelist titaanfassaadiga Guggenheimi kaasaegse kunsti muuseumit, on linn väljateenitult saanud endale moodsa kunstimetropoli aura. Jalutame südalinnas ja uudistame modernset Calatrava projekteeritud Zubizuri jalakäijate silda. Võimalus külastada turgu ja muuseume ning nautida linnale iseloomulikku atmosfääri.
Õhtusöök hotellis. 

6. päev 16.09 Medinet LEADER 
Hommikusöök. Mendinet LEADER programm kohapealsete koordinaatoritega. 

Pärastlõunal maagiline saar San Juan de Gaztelugatxe on üks olulisemaid Baskimaa ranniku vaatamisväärsusi. Maismaaga ühendab seda kivisild, mille jätkuks on kõrgustesse tõusev kitsas 241 astmega siksakiline trepp. Kaljutipus on juba iidsetest aegadest seisnud Ristija Johannesele pühendatud kabel ning uskumuste järgi kolm korda selle kella lüües saab halvad vaimud minema hirmutada. Merelõhn ja kajakakisa on taustaks allpool möllavatele vahupritsmelistele Cantabria mere lainetele, mis on kaljudesse erinevaid käike ja õõnsusi moodustanud. San Juan de Gaztelugatxe juba niigi suur külastajate arv mitmekordistus pärast seda, kui sellest kaljusaarest oli saanud Troonide mängu seriaali võttepaik.
Õhtusöök hotellis. 

7. päev LEND BILBAO–FRANKFURT-TALLINN
Hommikusöök. Sõidame lennujaama. Lend Bilbao-Frankfurt kell 14:00-16:10 ja Frankfurt-Tallinn 20:50-00:15 (kohalikud kellaajad, lennu numbrid LH1143,LH884). 
Väljasõit Tallinna Lennujaamast kell 01:00
Saabumine Aqva parklasse kell 02:30

